CELEX: 32005R1179
Language: lv
Date: 2005-07-20 00:00:00
Title: Komisijas Regula (EK) Nr. 1179/2005 (2005. gada 20. jūlijs), ar ko labo Regulu (EK) Nr. 990/2005, ar kuru nosaka standarta ievešanas vērtības dažu augļu un dārzeņu iekļuves cenu noteikšanai

21.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 189/30
            
         KOMISIJAS REGULA (EK) Nr. 1179/2005
   (2005. gada 20. jūlijs),
   ar ko labo Regulu (EK) Nr. 990/2005, ar kuru nosaka standarta ievešanas vērtības dažu augļu un dārzeņu iekļuves cenu noteikšanai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1),
   ņemot vērā Komisijas 1994. gada 21. decembra Regulu (EK) Nr. 3223/94 par sīki izstrādātiem noteikumiem ievešanas režīma piemērošanai augļiem un dārzeņiem (2) un jo īpaši tās 4. panta 1. punktu,
   tā kā:
   
               (1)
            
            
               Komisijas Regulā (EK) Nr. 990/2005 (3) jo īpaši ir noteiktas standarta ievešanas vērtības citronu iekļuves cenas noteikšanai.
            
         
               (2)
            
            
               Veicot pārbaudi, Regulas (EK) Nr. 990/2005 pielikumā tika konstatēta kļūda attiecībā uz Argentīnas izcelsmes citroniem. Tādēļ minētā regula ir jālabo.
            
         
               (3)
            
            
               Regulas (EK) Nr. 3223/94 4. panta 3. punktā ir noteikts, ka gadījumā, ja kādam noteiktas izcelsmes produktam nav spēkā standarta ievešanas vērtība, tad piemēro spēkā esošās vidējās standarta ievešanas vērtības dotajam produktam. Tādēļ, ja tiek labota viena no standarta ievešanas vērtībām, uz kuras pamata aprēķina vidējo standarta ievešanas vērtību, tad arī šī vidējā standarta vērtība ir jāpārrēķina.
            
         
               (4)
            
            
               Labotās standarta ievešanas vērtības piemērošanu pieprasa ieinteresētā persona, lai šī persona neciestu zaudējumus ar atpakaļejošu datumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 990/2005 pielikumu groza saskaņā ar šīs regulas pielikumu.
   2. pants
   Pēc ieinteresētās personas lūguma muitas iestāde, kas veikusi iegrāmatošanu, uzsāk daļēju ievedmuitas atmaksu par citroniem, kuru izcelsme ir attiecīgajās ārpuskopienas valstīs un kuri izlaisti brīvam apgrozījumam laikposmā, kad piemēro Regulā (EK) Nr. 990/2005 no 2005. gada 30. jūnija noteiktās standarta ievešanas vērtības.
   Atmaksāšanas pieprasījumus iesniedz ne vēlāk kā 2005. gada 31. oktobrī, pieprasījumam pievienojot deklarāciju par attiecīgo ievesto preču izlaišanu brīvam apgrozījumam.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. jūlijā
      
         
            Komisijas vārdā —
         
         
            lauksaimniecības un lauku attīstības ģenerāldirektors
         
         J. M. SILVA RODRÍGUEZ
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 337, 24.12.1994., 66. lpp. Regulā jaunākie grozījumi izdarīti ar Regulu (EK) Nr. 386/2005 (OV L 62, 9.3.2005., 3. lpp.).
   
      (3)  OV L 168, 30.6.2005., 8. lpp.
   PIELIKUMS
   Regulas (EK) Nr. 990/2005 pielikumā citroniem ar KN kodu 0805 50 10 piemērojamās standarta ievešanas vērtības aizstāj ar šādām standarta ievešanas vērtībām:
   
      
                  (EUR/100 kg)
               
            
                  KN kods
               
               
                  Ārpuskopienas valsts kods
               
               
                  Standarta ievešanas vērtība
               
            
                  “0805 50 10
               
               
                  382
               
               
                  71,1
               
            
                  388
               
               
                  65,3
               
            
                  528
               
               
                  55,5
               
            
                  624
               
               
                  71,1
               
            
                  999
               
               
                  65,8”